Úradný vestník L 175 , 27/07/1995 S. 0028 - 0030



Nariadenie Komisie (ES) č. 1820/95 z 26. júla 1995, ktorým sa mení a dopĺňa nariadenie (EHS) č. 2257/92, ktoré stanovuje podrobné pravidlá pre uplatňovanie osobitných opatrení pre zásobovanie Madeiry určitými rastlinnými olejmi a ktoré ustanovuje predpokladanú rovnováhu pre dodávky poľnohospodárskych výrobkov na Kanárske ostrovy obsiahnutú osobitnými opatreniami ustanovenými v článkoch 2, 3, 4 a 5 nariadenia Rady (EHS) č. 1601/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1600/92 z 15. júna 1992 týkajúce sa osobitných opatrení vzťahujúcich sa na určité poľnohospodárske výrobky [1], naposledy zmenené a doplnené nariadením (ES) č. 3290/94 [2], najmä na jeho článok 10, so zreteľom na nariadenie Rady (EHS) č. 1601/92 z 15. júna 1992 týkajúce sa osobitných pravidiel pre Kanárske ostrovy vzhľadom na určité poľnohospodárske výrobky [3], naposledy zmenené a doplnené nariadením (ES) č. 3290/94, najmä na jeho článok 3 ods. 4, keďže podľa článku 2 nariadenia (EHS) č. 1600/92, nariadenie Komisie (EHS) č. 2257/92 [4], naposledy zmenené a doplnené nariadením (ES) č. 2405/94 [5], ustanovuje predpokladanú rovnováhu pre dodávku určitých rastlinných olejov pre Madeiru na hospodársky rok 1994/95; keďže následne by mala byť stanovená predpokladaná rovnováha pre dodávku na hospodársky rok 1995/96; keďže podľa článku 2 nariadenia (EHS) č. 1601/92, nariadenie Komisie (ES) č. 2883/94 [6], naposledy zmenené a doplnené nariadením (ES) č. 1688/95 [7], ustanovuje predpokladanú rovnováhu dodávky určitých rastlinných olejov na Kanárske ostrovy na hospodársky rok 1994/95; keďže následne by mala byť stanovená predpokladaná rovnováha pre dodávku na hospodársky rok 1995/96; keďže opatrenia ustanovené v tomto nariadení sú v súlade s názorom Riadiaceho výboru pre obilniny, PRIJALA TOTO NARIADENIE: Článok 1 Článok 1 ods. 1 nariadenia (EHS) č. 2257/92 sa nahrádza takto: "1. Oslobodenie od ciel pri dovoze z tretích krajín alebo poskytovanie podpory dodávok spoločenstvom v rámci predpokladanej rovnováhy dodávky pre Madeiru sa stanoví pre hospodársky rok 1995/96 v nasledovných množstvách: (tona) | Číselný znak KN | Opis tovaru | Množstvo | 1507 až 1516 (okrem 1509 a 1510) | Rastlinné oleje (okrem olivového oleja) | 3000" | Článok 2 Príloha VIII k nariadeniu (ES) č. 2883/94 sa nahrádza prílohou k tomuto nariadeniu. Článok 3 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Uplatňuje sa s účinnosťou od 1. júla 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júla 1995 Za Komisiu Franz Fischler člen Komisie [1] Ú. v. ES L 173, 27.6.1992, s. 1. [2] Ú. v. ES L 349, 31.12.1994, s. 105. [3] Ú. v. ES L 173, 27.6.1992, s. 13. [4] Ú. v. ES L 219, 4.8.1992, s. 44. [5] Ú. v. ES L 257, 5.10.1994, s. 6. [6] Ú. v. ES L 304, 29.11.1994, s. 18. [7] Ú. v. ES L 161, 12.7.1995, s. 13. -------------------------------------------------- PRÍLOHA " PRÍLOHA VIII Rastlinné oleje (okrem olivového oleja) (v tonách) | Číselný znak KN | Označenie tovaru | Množstvo | 1507 až 1516 (okrem 1509 a 1510) | Rastlinný olej (okrem olivového oleja) | 35000 | " --------------------------------------------------